b'\n_START_ARTICLE_\nPareto principas\n_START_PARAGRAPH_\nPareto principas, kitaip Pareto taisykl\xc4\x97 arba 20/80 taisykl\xc4\x97, teigia, kad 20\xc2\xa0% pastang\xc5\xb3 duoda 80\xc2\xa0% rezultat\xc5\xb3, o lik\xc4\x99 80\xc2\xa0% pastang\xc5\xb3 \xe2\x80\x93 tik 20\xc2\xa0% rezultat\xc5\xb3. Tolimesni pagerinimai ne visada pasiteisina (\xc5\xber. Pareto kreiv\xc4\x97)._NEWLINE_20/80 nerei\xc5\xa1kia tiksli\xc5\xb3 proporcij\xc5\xb3 ir laikoma mnemonine taisykle, o ne realiais orientyrais. I\xc5\xa1 tikro sprend\xc5\xbeiant skirtingus u\xc5\xbedavinius reikia atlikti statistinius tyrimus.\n_START_SECTION_\nIstorija\n_START_PARAGRAPH_\nTai universalus principas, suformuluotas ital\xc5\xb3 ekonomisto ir sociologo Vilfredo Pareto 1897 m., v\xc4\x97liau i\xc5\xa1tyrin\xc4\x97tas anglo Ri\xc4\x8dardo Koho. Savo rezultatus pateik\xc4\x97 knygoje \xe2\x80\x9e20/80 principas: dideli\xc5\xb3 turt\xc5\xb3 pasiekimo rezultatai \xc4\xafdedant ma\xc5\xbeas pastangas\xe2\x80\x9c._NEWLINE_\xc5\xa0is principas pasirei\xc5\xa1kia \xc4\xafvairiose srityse. Pavyzd\xc5\xbeiai: 20\xc2\xa0% \xc5\xbemoni\xc5\xb3 priklauso 80\xc2\xa0% kapitalo; 80\xc2\xa0% \xc5\xbemoni\xc5\xb3 lankosi 20\xc2\xa0% internetini\xc5\xb3 svetaini\xc5\xb3; 20\xc2\xa0% \xc4\xafmon\xc4\x97s darbuotoj\xc5\xb3 atlieka 80\xc2\xa0% darbo; 80\xc2\xa0% darbo atliekama per 20\xc2\xa0% laiko ir kt. \xc5\xa0ituose tvirtinimuose pagrindas yra ne reik\xc5\xa1m\xc4\x97, o pats toki\xc5\xb3 skirtum\xc5\xb3 egzistavimas.'